En noz etre an 8 hag an 9 a viz Eost 1944 e kouezhas ur charr-nij Albemarle marilhet P1501 eus ar 296th Squadron Royal Air Force Volunteer Reserve eus aerlu ar Rouantelezh-Unanet e La Hurie e Nant-Izeg gant chwech nijour en e vourzh; lazhet e voent o-chwech, met ne voe douaret nemet tri chorf dianv, e bered ar gumun da gentañ, unan anezhe, ar Sergeant Ralph Cowham, a zo bremañ e Bayeux War Cemetery e Calvados (Bro-Chall), ar re all a oa bet distrujet mik gant an darzhadenn: leun oa an nijerez gant dafar evit tud eus ar Rezistañs e kostez Périgueux (Bro-Chall). Da gentañ e voe kredet e oa bet taolet an Albemarle dan diaz gant un nijerez-chaseal-noz alaman, met neus roud ebet eus an darvoud e dihelloù an aerlu alaman (Luftwaffe), padal e oa bet embannet gant laz un nijerez Mosquito eus ar Royal Air Force o troial war-zu aodoù Sant-Maloù bout taolet dan diaz un nijerez alaman Dornier Do 217, met ne voe kollet Do 217 ebet gant al Luftwaffe en noz-se; en em vanket e vije laz ar Mosquito dre maz eo hañval a-walch an Albemarle ouzh an Dornier Do 217. Restadoù eus an nijerez, eus armoù hag eus tennoù, a voe kavet e doug furchadegoù en douar bet graet e 2004.